Jaak Uudmäe

Jaak Uudmäe (sündinud 3. septembril 1954 Tallinnas) on eesti kergejõustiklane (kolmikhüppaja ja kaugushüppaja). Olümpiavõitja (1980) tulemusega 17.35.

Ta lõpetas aastal 1972 Tartu 8. Keskkooli ja aastal 1979 Eesti Põllumajanduse Akadeemia majandusteaduskonna.

Aastatel 1979 ja 1980 tunnistati Jaak Uudmäe Eesti aasta sportlaseks. 1980. aastal anti Uudmäe treenerile Jaan Jürgensteinile NSV Liidu teenelise treeneri ja Jaagule NSV Liidu teenelise meistersportlase aunimetus. 

Aastal 2001 sai Jaak Uudmäe Eesti Punase Risti II klassi teenetemärgi.

1981. aastal tuli Jaak Uudmäe Euroopa karikavõistluste võitjaks kolmikhüppes tulemusega 16.97.

Tema nimel on kolmikhüppe Eesti rekord 17.35 ja siserekord 17.10.

Saavutused
Olümpiamängudel
1980 olümpiavõitja 17.35

Euroopa sisemeistrivõistlustel
1977 sisemeistrivõistlustel hõbemedal 16.46
1979 sisemeistrivõistlustel pronksmedal 16.91
1980 sisemeistrivõistlustel hõbemedal 16.51

Nõukogude Liidu meistrivõistlustel
1978 meistrivõistlustel pronksmedal 16.86
1979 meistrivõistlustel hõbemedal 16.84
1980 meistrivõistlustel pronksmedal 16.82

Nõukogude Liidu sisemeistrivõistlustel
1977 sisemeistrivõistlustel kuldmedal 16.72
1980 sisemeistrivõistlustel kuldmedal 16.59
1983 sisemeistrivõistlustel kuldmedal 17.10

Eesti meistrivõistlustel
1976 Eesti meister 16.08
1978 Eesti meister 15.90
1983 Eesti meister 16.08
1986 Eesti meister 16.03
1988 Eesti meister 15.36

Eesti sisemeistrivõistlustel
1975 Eesti sisemeister 15.72
1977 Eesti sisemeister 15.98
1978 Eesti sisemeister kaugushüppes 7.29 ja kolmikhüppes 15.44
1983 Eesti sisemeister 16.60
1985 Eesti sisemeister 15.75

Hilisem karjäär
Jaak Uudmäe töötas Tallinnas Rocca al Mare Koolis kehalise kasvatuse õpetajana.

 Poliitiline tegevus 
Aastail 1990–1998 oli ta Otepää abilinnapea ja linnavolikogu esimees.https://www.esbl.ee/biograafia/Jaak_UudmäeMaaleht, nr. 35, 28. august 2014 
1996. aastal valiti ta valimisliidu Eluterve Otepää nimekirjas 42 häälega Otepää linnavolikogu liikmeks.http://vvk.ee/arhiiv/kandidaadi-otsing/?otsi_ajaloost=uudmäe

2013. aasta kohaliku omavalitsuse volikogude valimistel kandideeris ta Isamaa ja Res Publica Liidu nimekirjas Tallinna linnavolikokku ja sai 483 häält, kuid valituks ei osutunud. Ta pääses asendusliikmena volikokku ja oli 2013–2015 Tallinna linnavolikogu liige.

2015. aasta Riigikogu valimistel kandideeris ta IRLi nimekirjas valimisringkonnas nr 3 ja sai 187 häält ning valituks ei osutunud.

2017. aasta kohaliku omavalitsuse volikogude valimistel kandideeris ta IRLi nimekirjas Tallinnas.https://kov2017.valimised.ee/kandidaadid?county=784&district=6&candidate=215

 Tunnustus 
 2001 Eesti Punase Risti II klassi teenetemärk
 2006 Eesti Olümpiakomitee teenetemärk
 2015 Eesti Vabariigi spordipreemia (elutööpreemia)
 2019 Tallinna teenetemärk

Isiklikku
Abikaasa Maie Uudmäega on ta üles kasvatanud 5 lastDeivil Tserp, Juubilar Jaak Uudmäe: "Mida paremini mu lastel läheb, seda kalleimaid veine saan juua!", SLÕhtuleht, 3. september 2014.

Pojad Jaanus, Jaak Joonas, Meelis ja tütar Merilyn on kolmik- ja kaugushüppajad.

Viited

Välislingid



Kategooria:Eesti kolmikhüppajad
Kategooria:Eesti kaugushüppajad
Kategooria:Eesti olümpiavõitjad
Kategooria:Nõukogude Liidu kolmikhüppajad
Kategooria:Eesti kergejõustikutreenerid
Kategooria:Eesti Maaülikooli majandusteaduskonna vilistlased
Kategooria:Eesti kehalise kasvatuse õpetajad
Kategooria:Eesti Punase Risti II klassi teenetemärgi kavalerid
Kategooria:Rahvaste Sõpruse ordeni kavalerid
Kategooria:Sündinud 1954